Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14825

e) a gépelési hibák javítását a billentyűzet segítségével leadott (szóköz E szóköz E szóköz E szóköz) karakter-sorozattal kell bevezetni, ami után a helyes szöveget kell legépelni. A bejegyzés elvégzése után észlelt hibákat az utolsó bejegyzés után kell javítani, a COR rövidítés használatával, amelyet a helyes adat kövessen. 5.2.4 A SELCAL eljárások Megjegyzés. - Az 5.2.4 pontban leírt eljárások akkor alkalmazhatók, ha SELCAL-t használnak, és ilyenkor ezek helyettesítik az 5.2.1 pontban leírt, a hívással kapcsolatos bizonyos eljárásokat. 5.2.4.1 Általános rész 5.2.4.1.1 PANS. - A SELCAL néven ismert szelektív hívó rendszer alkalmazása során az élőszóval történő hívást a légjármű felé kódolt impulzus-sorozat továbbításával helyettesítik a rádió-távbeszélő csatornáin keresztül. Egy szelektív hívás négy előre kiválasztott hang-impulzusból áll, amelyek továbbításához körülbelül két másodpercre van szükség. A hang-impulzusokat a légiforgalmi állomás kódoló berendezése állítja elő, és a fedélzeten található vevő készülék hangfrekvenciás (audio) kimenetéhez kapcsolt dekódoló berendezés veszi. A kijelölt impulzus-kód (SELCAL-kód) vétele bekapcsolja a pilótafülke hívórendszerét, fény- és/vagy hangjelzés formájában. Megjegyzés.- A SELCAL-kódok korlátozott száma miatt ugyanaz a kód több légjármű részére is kijelölésre kerülhet. Ezért az ebben a fejezetben található pontos RTF (rádió-távbeszélő) eljárások használata kiemelten fontos, amikor SELCAL használatával hozzák létre az összeköttetést. 5.2.4.1.2 PANS. - A SELCAL-t a megfelelően felszerelt állomásoknak kell használniuk szelektív hívásra az útvonal-repülési föld-levegő HF és VHF rádió csatornákon. 5.2.4.1.3 PANS. - A SELCAL-lal felszerelt légjárműveken a légijárművezető továbbra is képes hagyományos figyelést folytatni a frekvencia hallgatásával, ha erre szükség van. 2007/70/II. szám 5.2.4.2 A légijármű SELCAL kódjának bejelentése a légiforgalmi állomások számára 5.2.4.2.1 PANS. - A légijármű-üzemeltető ügynökségének (járatójának) és a légijárműnek felelőssége arról gondoskodni, hogy minden légiforgalmi állomás, amellyel a légijármű rendes körülmények között összeköttetést létesít egy adott repülés során, ismerje a légijármű rádió-távbeszélő hívójeléhez rendelt SELCAL-kódot. 5.2.4.2.2 PANS. - Amikor ez megvalósítható, a légijármű-üzemeltető ügynökség (járató) rendszeres időközönként küldje szét minden érintett légiforgalmi állomásnak a légijárműveihez, vagy járataihoz rendelt SELCAL-kódok listáját. 5.2.4.2.3 PANS. - A légijárműnek az alábbiakat kell végrehajtania:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes